5แบงก์ปล่อยกู้ร่วมโรงไฟฟ้า3.7หมื่นล.
5 แบงก์ ปล่อยกู้ร่วมโรงไฟฟ้าพลังงานความร้อน 3.7 หมื่นล้าน
30 ต.ค. 2565

5 แบงก์ ปล่อยกู้ร่วมโรงไฟฟ้าพลังงานความร้อน 3.7 หมื่นล้าน
ธนาคารพาณิชย์ 5 แห่ง ลงนามสนับสนุนเงินกู้มูลค่า 3.7 หมื่นล้านบาท ให้แก่ บริษัทกัลฟ์ เจพี เอ็นเอส ผู้ผลิตไฟฟ้าเอกชนรายใหญ่ของประเทศไทย โดยมีธนาคารไทยพาณิชย์ ธนาคารกสิกรไทย ธนาคารมิซูโฮ คอร์ปอเรต เป็นผู้สนับสนุนสินเชื่อหลัก ร่วมกับธนาคารเพื่อความร่วมมือระหว่างประเทศแห่งญี่ปุ่น (JBIC) และธนาคารเพื่อการพัฒนาเอเชีย (ADB) สำหรับการพัฒนาโครงการโรงไฟฟ้าหนองแซง
ทั้งนี้บริษัท กัลฟ์ เจพี เอ็นเอส เป็นบริษัทย่อยของ บริษัท กัลฟ์ เจพี จัดตั้งขึ้นเพื่อดำเนินธุรกิจผลิตและจำหน่ายไฟฟ้าอิสระขนาดใหญ่ 1,600 เมกะวัตต์ ประเภทพลังความร้อนร่วม ตามแผนพัฒนากำลังการผลิตไฟฟ้าของประเทศไทย (Power Development Plan) ของกระทรวงพลังงาน โดยโรงไฟฟ้าหนองแซงจำหน่ายไฟฟ้าให้กับการไฟฟ้าฝ่ายผลิตแห่งประเทศไทย (กฟผ.) ทั้งหมด โดยปัจจุบันบริษัท กัลฟ์ เจพี มีกำลังการผลิตไฟฟ้าที่อยู่ระหว่างการพัฒนารวม 3,987 เมกะวัตต์ 
สำหรับโรงไฟฟ้าหนองแซง จัดเป็นโรงไฟฟ้าอิสระขนาดใหญ่ (IPP) ขนาด 1,600 เมกะวัตต์ ใช้ก๊าซธรรมชาติเป็นเชื้อเพลิง ตั้งอยู่ที่ตำบลหนองกบ อำเภอหนองแซง จังหวัดสระบุรี คาดว่าโรงไฟฟ้าหนองแซงจะสามารถดำเนินการเชิงพาณิชย์ หรือ COD ได้ภายในปี 2557